b"\n_START_ARTICLE_\nD'Arcy Coulson\n_START_SECTION_\nKariera\n_START_PARAGRAPH_\nCoulson je odra\xc5\xa1\xc4\x8dal v Ottawi in je za\xc4\x8del svojo hokejsko kariero v lokalnem \xc4\x8dlanskem amaterskem klubu Ottawa Shamrocks, ki je igral v ligi Ottawa City Hockey League. Kot mladinec je predhodno igral za mo\xc5\xa1tvi Loyola College in Toronto St. Michael's Majors v ligi Ontario Hockey Association._NEWLINE_Leta 1930 je po eni sezoni igranja za mo\xc5\xa1tvo Chicago Shamrocks v ligi United States Amateur Hockey Association okrepil mo\xc5\xa1tvo Philadelphia Quakers v njihovi premierni sezoni v ligi NHL. V svoji edini sezoni v ligi NHL (klub je po sezoni razpadel, Coulson pa zatem tri sezone ni igral hokeja na ledu za noben klub) se Coulson ni vpisal med strelce, a je zato osvojil neslavno tretje mesto v ligi po prejetih kazenskih minutah._NEWLINE_Leta 1934 se je vrnil in zaigral \xc5\xa1e za mo\xc5\xa1tvo Ottawa RCAF Flyers, v katerem je ostal le dve sezoni. Leta 1936 se je upokojil. Potem ko je zapustil hokej na ledu, se je Coulson, \xc4\x8digar o\xc4\x8de je bil lastnik ve\xc4\x8d hotelov v Sudburyju in Hawkesburyju in golf kluba v Aylmerju, Quebec, pridru\xc5\xbeil dru\xc5\xbeinskim poslom. Hotel v Sudburyju se \xc5\xa1e danes imenuje Coulson Hotel, \xc4\x8detudi ga nima ve\xc4\x8d v lasti dru\xc5\xbeina Coulson."